Številka: 110-74/2026-6224

Na podlagi 25. člena Zakona o delovnih razmerjih (Uradni list Republike Slovenije, številka 21/13 in nadaljnje spremembe) 
Republika Slovenija, Upravna enota Ljubljana, Linhartova cesta 13, 1000 Ljubljana,

objavlja javno objavo za zasedbo prostega strokovno-tehničnega delovnega mesta:

FINANČNIK VII/1 – pripravnik (šifra DM 320022) v Oddelku za finančno poslovanje Upravne enote Ljubljana  

Kandidati, ki se bodo prijavili na prosto delovno mesto, morajo izpolnjevati naslednje pogoje:

· končano višješolsko izobraževanje (prejšnje)/višješolska izobrazba (prejšnja) ali specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) ali visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),

· znanje slovenskega jezika.

Delovno področje: 

· blagajniško poslovanje (dnevna priprava gotovine na polog, kontrola in nudenje uradnikom zamenjavo apoenov v drobiž),

· zapiranje terjatev in obveznosti v IS blagajni,

· knjiženje poslovnih dogodkov v aplikacijo Mferac,

· knjiženje javno finančnih prihodkov,

· priprava dokumentacija za poslovna poročila.

Prijava se odda na predpisanem OBRAZCU, ki je sestavni del javne objave in mora vsebovati:

1. izjavo o izpolnjevanju pogoja zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

2. izjavo o znanju slovenskega jezika,

3. izjavo kandidata, da je seznanjen in dovoljuje, da bo Upravna enota Ljubljana podatke, ki jih je navedel v prijavi na prosto delovno mesto, obdelovala za namen izvedbe javne objave.
Komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Z izbranim kandidatom bomo delovno razmerje sklenili za določen čas 8 mesecev, s polnim delovnim časom. Izbrani kandidat bo delo opravljal v prostorih Upravne enote Ljubljana, Oddelku za finančno poslovanje, Tobačna ulica 5, Ljubljana oziroma v drugih uradnih prostorih Upravne enote Ljubljana.
V skladu s 23. členom Zakona o skupnih temeljih sistema plač v javnem sektorju (Uradni list RS, št. 95/24, v nadaljevanju: ZSTSPJS) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri (4) plačne razrede nižja od osnovne plače tega delovnega mesta oziroma naziva. Osnovna plača pripravnika je tako razvrščena v 13. plačni razred (1.803,85 EUR bruto), pri čemer pridobi pravico do izplačila osnovne plače postopno, na način iz 3. točke prvega odstavka 101. člena ZSTSPJS.  

Kandidati pošljejo elektronsko prijavo na priloženem obrazcu, na elektronski naslov ue.ljubljana@gov.si z označbo "za javno objavo za prosto delovno mesto Finančnik VII/1 – pripravnik v Oddelku za finančno poslovanje, številka 110-74/2026-6224«, in sicer v roku osem (8) dni po objavi na osrednjem spletnem mestu državne uprave, portalu GOV.SI. Za prijavo se šteje elektronska oblika, poslana na elektronski naslov: ue.ljubljana@gov.si, pri čemer veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena. Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ki ga je za namen obveščanja v postopku navedel v prijavi. Zadnji dan za prijavo je 23. 10. 2026.
Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo UEL dobi po e-pošti, se namreč natisne) prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.

Obvestilo o končanem izbirnem postopku bo objavljeno na osrednjem spletnem mestu državne uprave, portalu GOV.SI. Kandidati bodo o izbiri pisno obveščeni najkasneje v roku 15 dni  po izbiri. Izbranemu kandidatu bo poslano obvestilo o izbiri, neizbranim kandidatom pa obvestilo, da niso bili izbrani.

Informacije o izvedbi javne objave daje Maja Marinčič, vsak delavnik med 9. in 11. uro (telefonska številka 01/306 31 23).
V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.
